4. ΑΠΟΦΑΣΙΣ ΥΠΟΥΡΓΟΥ ΑΠΑΣΧΟΛΙΣΕΩΣ Αριθ. 29897/1423 της 15/19 Ιουλ. 1974 (ΦΕΚ Β΄ 726) Περί καθορισμού προσόντων εγγραφής εις Εκπαιδευτικάς Μονάδας του ΟΑΕΔ αλλοδαπών, ων εις των γονέων τυγχάνει Ελληνικής καταγωγής. Έχοντες υπ’ όψει: α)Τας διατάξεις του άρθρ. 3 του Ν. Δ. 1104/72 «περί θεμάτων τινών ασφαλίσεως και εκπαιδεύσεως των επαγγελματικώς καταρτιζομένων». β)Τας διατάξεις του άρθρ. 11 του Ν. Δ. 212/69 «περί οργανώσεως και διοικήσεως του Οργανισμού Απασχολήσεως Εργατικού Δυναμικού». γ)Τας διατάξεις του άρθρ. 6 του Ν. Δ. 2656/53 «περί οργανώσεως και ελέγχου αγοράς εργασίας». δ)Τας διατάξεις του Ν. Δ. 175/73 «περί Υπουργικού Συμβουλίου και Υπουργείων», τεθέντος εν ισχύϊ δια του Π. Δ. 396/73. Ε)Την δια του υπ’ αριθ. 14387/12.6.74 εγγράφου υποβληθείσαν ημίν σχετικήν πρότασιν του Δ. Σ. του Οργανισμού Απασχολήσεως Εργατικού Δυναμικού», και ς)Την από 19.6.1974 σχετικήν γνωμοδότησιν του Ανωτάτου Συμβουλίου Εργασίας, αποφασίζομεν: Καθορίζομεν ως προσόντα δια την εγγραφήν αλλοδαπών, ων εις των γονέων τυγχάνει Ελληνικής καταγωγής, εις τας Εκπαιδευτικάς Μονάδας του ΟΑΕΔ, τα εκάστοτε κατ’ ειδικότητα ισχύοντα τοιαύτα δια τους ημεδαπούς, υπό την προϋπόθεσιν ότι η διαμονή των εν Ελλάδι παρουσιάζει μόνιμον χαρακτήρα και κρίνονται αυτοί ικανοί προς παρακολούθησιν των προγραμμάτων εκπαιδεύσεως εξ απόψεως Ελληνικής γλώσσης. 